[Foto's] Vyf dood ná mislukte transitorooftog | Maroela Media
[Foto's] Vyf dood ná mislukte transitorooftog
Vyf mense, onder wie vier verdagtes, is dood nadat lede van die polisie se misdaad-intelligensie-eenheid, die taakmag en die Valke 'n transitorooftog naby Secunda gefnuik het.
Kapt. Dineo Lucy Sekgotodi, woordvoerder van die Valke, het gesê hulle het Maandag inligting ontvang oor 'n sindikaat wat glo beplan het om 'n SBV-kontantwa te beroof.
Die vermeende rowers is omstreeks 17:00 naby Secunda voorgelê en 'n skietgeveg het tussen die beamptes en die verdagtes uitgebreek. "Vier verdagtes is op die toneel dood en vyf verdagtes is in hegtenis geneem."
Volgens Sekgotodi is twee verdagtes in die hospitaal opgeneem vir behandeling. "Een van dié verdagtes is reeds ontslaan en in aanhouding." 'n Polisiebeampte is intussen in 'n motorongeluk tydens die skietery dood terwyl twee beamptes beseer is.
Die beseerde beamptes is per helikopter na 'n hospitaal geneem vir behandeling. "Daar is op die voertuie, 'n AK47 en twee pistole beslag gelê," het Sekgotodi gesê.
Een van die verdagtes wat in Secunda, Mpumalanga in hegtenis geneem is toe die Valke 'n vermeende transito-rooftog gefnuik het Foto: Verskaf
Vyf verdagtes is in Secunda, Mpumalanga in hegtenis geneem toe die Valke 'n vermeende transito-rooftog gefnuik het Foto: Verskaf
Tienerseun skok dood
Mynwerker sterf in ontploffing
Dit lyk of die polisie deesdae baie van die sindikate vastrek. Hulle sal egter ook moet ophou om regstellende aksie toe te pas in die hele regstelsel, dan sal die beste persone in aanmerking kom vir hierdie belangrike poste. Behalwe dit moet kriminele behoorlik gestraf word, die doodstraf moet terug kom, lewens lank moet beteken lewens lank. Sonder dat die regering radikale veranderinge maak sal die misdaad tendens net die selfde pad volg en nog erger word.
Welgedaan SAPS en daar is soveel lojale, opregte en dapper van julle lede wat elke dag hulle lewens wag om die korrupte gemors vas te vat!
Goeie inligting, goeie opvolg werk. Knap gedaan SAPD Secunda & Valke. Medelye met die afgestorwe Lid se familie.